Lav et referat af nedenstående tekst:

Tekst:
Det var ikke et enigt nævningeting, men der var stemmeflertal for fastsættelsen af straffen for den 16-årige pige Lisa Borch og 29-årige Bakhtiar Mohammed Abdullah, som torsdag blev dømt skyldige i at have slået pigens mor ihjel 8. oktober sidste år. Anklager Karina Skou havde krævet 9-10 års fængsel til Lisa Borch, og retten valgte at tage hensyn til hendes unge alder. Den 29-årige irakiske Bakhtiar Mohammed Abdullah er idømt 13 års fængsel og udvises for bestandigt. Begge er dømt til at betale erstatning in solidum til pigens tvillingesøster, bror og stedfar. 141.910 kroner til søsteren, 102.540 kroner til broderen og 264.000 kroner til stedfaderen. Begge de dømte ankede efter en kort pause dommen til frifindelse - subsidiært formildelse.

Referat:
Der er netop faldet dom i Kvissel-sagen. Den 16-årige datter, Lisa Borch, får ni års ubetinget fængsel, og hendes 29-årige kæreste, Bakhtiar Mohammed Abdullah, får 13 år og udvises for bestandigt.